AAV โบรกแนะซื้อเป้า 3.80 บาท ชี้ผลงาน Turnaround รับประโยชน์นักท่องเที่ยวพุ่ง
AAV โบรกแนะซื้อเป้า 3.80 บาท ชี้ผลงาน Turnaround รับประโยชน์จีนเปิดเมือง-น้ำมันลง-เงินบาทแข็ง
AAV โบรกแนะซื้อเป้า 3.80 บาท ชี้ผลงาน Turnaround รับประโยชน์จีนเปิดเมือง-น้ำมันลง-เงินบาทแข็ง
26 ม.ค. 2566

บล.โนมูระ พัฒนสิน จำกัด (มหาชน) ระบุในบทวิเคราะห์วันนี้ (26 ม.ค.66) ว่า บริษัท เอเชีย เอวิเอชั่น จำกัด (มหาชน) หรือ AAV แนะนำราคเป้าหมาย 3.80 บาท เป็นหนึ่งในหุ้นนำสายการบินที่มีความพร้อมด้านศักยภาพเส้นทางบินสูง เป็นจังหวะที่ดีในการเก็บเกี่ยวผลประโยชน์ (ค่าตั๋วดี + ยอดจองสูง) อีกครั้ง
รวมถึง China Reopening ที่มาเร็วกว่าคาด และน้ำมันที่ทยอยปรับลง รวมถึง จะเริ่มรับประโยชน์การถือ Thai Air Asia เพิ่มเป็น 100% โดยรวมมองนักท่องเที่ยวฟื้นแรงปี ตลาดมองปี 2566 แตะ 20-24 ล้านคน (Nomura คาด 28 ล้านคน) ซึ่งมองยังมี Upside risk หลังจีนเปิดประเทศเร็วกว่าแผน จากประมาณการปัจจุบัน คาดผลขาดทุนลดลงจากปี 2565 ที่ -1.2 หมื่นล้านบาทเหลือ 2.0 พันล้านบาท ในปี 2566
โดยหุ้นอยู่ในโซนซื้อได้ทั้งลงทุนและเก็งกำไร แม้ปัจจุบัน Valuation จะดูแพง P/BV10 เท่า แต่เป็นปกติของหุ้น Turnaround ซึ่งการท่องเที่ยวฟื้นแรง จะช่วยให้ผลประกอบการฟื้นแรง และ Valuation ดูลดลงระยะถัดไป
ด้านปัจจัยหนุนเป็นหุ้นรับประโยชน์มีนัยฯ จากทั้ง China reopening (ช่วง Pre covid จีนเป็น 30% ของรายได้) และน้ำมันลง เงินบาทเป็นโซนแข็งค่าสุดใน 7 เดือน